Торфін Карлсефні

Торфін Карлсефні (; каля 980,  — пасля 1007), таксама Карлсэбні — ісландскі мараплавец.

 Біяграфія 
Паводле «Сагі пра Эрыка Рудага», Торфін прыплыў з Грэнландыі ў 1004 ці 1005 гадах на трох суднах, якія мелі на борце 160 чалавек, і дасягнуў Вінланда, які быў адкрыты некалькімі гадамі раней Лейфам Эрыксанам. Дакладнае месцазнаходжанне паселішчаў невядома, нягледзячы на знаходкі рунічных надпісаў, скандынаўскай зброі, пабудоў і суднаў. З дзікім вінаградам, якія згадваюцца ў сазе, пасяленцы маглі сустрэцца толькі на шыраце паўднёвага Масачусетса.

Сын Торфіна Сноры, які нарадзіўся ўвосень у Вінландзе, быў, відаць, першым дзіцем, якое з'явілася на свет у Амерыцы ў белых бацькоў. Правёўшы шырокія даследаванні на працягу трох гадоў і змяніўшы месцы трох зімовак з-за варожага стаўлення туземцаў — «скрэлінгаў», Торфін вярнуўся ў Грэнландыю, верагодна ў 1006 ці 1007, а затым у Ісландыю. З ім прыбылі сын Сноры і два «скрэлінгі». Памёр Торфін пасля 1007 года.

 Памяць 
У Філадэльфіі стаіць помнік Торфіну працы ісландскага скульптара Эйнара Ёнсана.

 Торфін Карлсефні ў культуры 
 Падарожжа Торфіна Карлсефні ў Амерыку лягло ў аснову рамана Гары Гарысана Фантастычная сага.
 Торфін Карлсефні з'яўляецца галоўным героем мангі Юкімуры Макота () «Сага пра Вінланд».

 Літаратура 
 Wahlgren, Erik. Los Vikingos y América. Barcelona: Destino (1990). 84-233-1915-6.

 Спасылкі 

 Біяграфія ў Dictionary of Canadian Biography Online

Катэгорыя:Постаці Ісландыі
Катэгорыя:Падарожнікі паводле алфавіта
Катэгорыя:Кантакты з Амерыкай да Калумба